This information is used to make the website work as well as possible. More details are available in the Arts Council's Cookie Policy and Privacy Policy.
Báile
Maoiniú
Na hEalaíona
in Éirinn
Seirbhísí ar líne
COVID-19
Maidir
Téigh i dteagmháil linn
Foilseacháin
English
English
Comhairle Ealaíon na hÉireann
Menu
Maoiniú
Na healaíona
a chistiú.
Maoiniú ar fáil
Teimpléid íocaíochta
Cé atá maoinithe againn
Ceisteanna a chuirtear go minic faoi mhaoiniú
Conas tús a chur
Faigh amach cad tá maoiniú ar fáil ansin clárú le haghaidh seirbhísí ar líne chun iarratas a chur isteach.
Na hEalaíona
in Éirinn
Conas tacú leis
na healaíona.
De réir foirme ealaíne
Ailtireacht
Amharclannaíocht
Ceol
Ceoldráma
Litríocht
Na Físealaíona
Na healaíona traidisiúnta
Rince
Scannán
Sorcas
Sráidealaín agus seónna
Tras-chleachtais ealaíne
Camchuairte
Daoine óga, páistí agus na healaíona
Ealaíona Idirnáisiúnta
Féilte
Ionaid tionóil
Na healaíona áitiúla
Na healaíona rannpháirteachais
Forbairt Straitéiseach
Faigh amach níos mó faoi straitéis forbartha leanúnach na Comhairle Ealaíon.
Féach ar gach foirm ealaíne
Seirbhísí ar líne
Logáil isteach cur
isteach ar mhaoiniú
Bainistigh do iarratas
Logáil isteach
Seol an t-iarratas
Cláraigh
Úsáideoir nua? Cláraigh
Pasfhocal á iarraidh
Pasfhocal dearmadta?
COVID-19
Nuashonruithe agus
Faisnéis
An Nuacht Is Déanaí
Treoirlínte Rialtais
Cláir Mhaoinithe
Faisnéis & Acmhainní
Taighde & Tuarascálacha
Maidir
Téigh i dteagmháil linn
Foilseacháin
English
English
Maoiniú
Na hEalaíona
in Éirinn
Seirbhísí ar líne
COVID-19
Maidir
Téigh i dteagmháil linn
Foilseacháin
English
Baile Ceisteanna coitianta Ceisteanna a chuirtear go minic faoi mhaoiniú
Nuachtlitir
Liostáil le nuachtlitir na Comhairle Ealaíon
Ceisteanna a chuirtear go minic faoi mhaoiniú
Tá na ceisteanna a chuirtear go minic faoin chaoi le hiarratas a dhéanamh ar mhaoiniú curtha i dtoll a chéile againn sa chuid seo. Molaimid duit na ceisteanna a chuirtear go minic a léamh, agus dul chuig ár nUirlis Aimsithe Maoinithe a thaispeánfaidh duit an maoiniú atá againn a d’oirfeadh duit.
Cad é an Uirlis Aimsithe Maoinithe?
Cabhraíonn an Uirlis Aimsithe Maoinithe leat féachaint trí na cineálacha éagsúla maoinithe atá le fáil ón gComhairle Ealaíon Cuirfear trí cheist ort chun do chuardach a dhéanamh níos grinne.
Cén cur síos is fearr a oireann duit? An ealaíontóir thú, mar shampla, eagraíocht ealaíon, údarás áitiúil, nó féile bheag?
Cén fhoirm ealaíne nó cleachtas ealaíona ar mhaith leat deontas a fháil dó? Tá maoiniú ann nach gcuirtear ar fáil ach amháin le haghaidh foirmeacha ealaíona agus cleachtais ealaíon faoi leith agus tá maoiniú eile ann ar féidir é a éileamh le haghaidh aon fhoirm ealaíne nó cleachtas ealaíon. Cuireann Splanc! maoiniú ar fáil, mar shampla, le haghaidh clár faisnéise i nGaeilge agus ní bhaineann sé ach le scannáin, ach féadfaidh cleachtóirí atá ag plé le haon fhoirm ealaíne nó cleachtas ealaíon cur isteach ar Tionscadail: Saothar Nua, áfach.
Cé mhéid ar mhian leat a chur isteach air?
An féidir liom iarratas ar mhaoiniú a dhéanamh ar líne?
Is féidir, is féidir leat iarratas ar mhaoiniú a dhéanamh ar líne ag suíomh Gréasáin seirbhísí ar líne na Comhairle Ealaíon: https://onlineservices.artscouncil.ie/.
Déan cinnte le do thoil, go léann tú na treoirlínte maidir leis an gciste ábhartha sula ndéanann tú iarratas. Is féidir leat sonraí a fháil faoin maoiniú atá ar fáil ón gComhairle Ealaíon.
An gá dóibh siúd a faigheann maoiniú nó dámhachtain ón gComhairle Ealaíon cáin a íoc?
Molann an Chomhairle Ealaíon go rachfá i comhairle le do chuntasóir nó go n-iarrfá comhairle ó na Coimisinéirí Ioncaim faoi cheist ar bith a bhaineann le cúrsaí cánach. Thug na Coimisinéirí Ioncaim le fios go bhfuil díolúine ó cháin i gcás sparánachtaí agus íocaíochtaí Cnuas na Comhairle Ealaíon acu siúd a fuair an díolúine cánach d'ealaíontóirí faoi réir Alt 195 faoin acht um chánacha (comhdhlúthú) - Taxes Consolidation Act, 1997.
Céard iad na fáthanna a d’fhéadfadh a bheith le cinneadh go bhfuil m’iarratas ar Thacaíocht d'Ealaíontóirí neamhbhailí.
Measfar d'iarratas a bheith neamhbhailí agus seolfar ar ais chugat é sna cásanna seo a leanas:
Ní chomhlíonann tú na riachtanais incháilithe (féach 'Incháilitheacht le hiarratas a dhéanamh');
Fuarthas d'iarratas nó do cháipéisí tacaíochta go déanach;
Chuir tú d'iarratas chugainn trí ríomhphost nó trí fhacs;
Níor chomhlánaigh tú an fhoirm iarratais ina hiomláine;
Níor chuir tú an t-ábhar tacaíochta ar fad a bhí riachtanach le d'iarratas;
Sheol tú d'ábhar tacaíochta trí ríomhphost, trí fhacs nó mar cheangaltán le d'fhoirm iarratais ar líne (caithfear gach ábhar tacaíochta a chur isteach ar chóip chrua);
Níl an ghníomhaíocht a mholtar oiriúnach do chuspóir na dámhachtana sainiúla ar a bhfuil iarratas á cur isteach agat;
Tá an ghníomhaíocht atá molta níos feiliúnaí do dhámhachtain eile atá cistithe ag an gComhairle Ealaíon nó arna fheidhmiú ag gníomhaíochtaí stáit eile, lena n-áirítear Culture Ireland, Bord Scannán na hÉireann, Comhairle Ceardaíochta na hÉireann;
Níl foráil déanta ag an dámhachtain agus ag an mbabhta iarratais ar sheol tú iarratas chucu don fhoirm ealaíne/chleachtas ealaíon atá mar phríomhfhócas d’iarratais.
Tá tú ag iarraidh maoinithe le haghaidh gníomhaíochtaí atá curtha i gcrích cheana féin nó a bheidh curtha i gcrích faoin am a mbeidh an cinneadh le déanamh i dtaobh d'iarratais;
Baineann an ghníomhaíocht a mholtar le cuspóirí tiomsaithe airgid le haghaidh carthanachta, le rannpháirtíocht i gcomórtas, nó le cuspóirí brabúis go príomha;
Tá an ghníomhaíocht molta ag díriú den chuid is mó ar thorthaí teiripeacha (teiripe ealaíne), seachas torthaí ealaíonta a chuireann le sláinte agus folláine (na healaíona agus sláinte);
Rinneadh an tionscadal ar a gcuirtear síos a mheasúnú cheana féin ag an Chomhairle Ealaíon. Déanfar eisceacht má chuir an Chomhairle comhairle ort d'iarratas a athdhíriú ar dhámhachtain eile. Ach cuimhnigh nach ionann a leithéid de chomhairle agus léiriú go n-éireoidh leis an iarratas.
Cén fáth nach bhfuair mé maoiniú?
Ní éiríonn le gach uile iarratas. Bíonn an t-éileamh ar mhaoiniú i gcónaí níos mó ná na hacmhainní atá le fáil. Dámhtar na dámhachtanaaiseanna ar bhonn iomaíochta de réir na gcritéar a léiríodh agus, i gcás ar cuí é, de réir sainchritéar ar leith dhámhachtain. Má theipeann ar iarratasóir, ba chóir dó/di smaoineamh ar iarratas a dhéanamh am éigin amach anseo.
Toisc gur ar bhonn iomaíoch a bhronntar na dámhachtainí, agus toisc go mbíonn líon mór iarratasóirí ann, ní féidir dámhachtain a bhronnadh ar gach iarratasóir fónta incháilithe. Fiú má tá an t-iarratasóir incháilithe agus má chloíonn sé/sí leis na critéir mheasúnaithe, ní hionann sin is a rá go mbronnfar dámhachtain air/uirthi.
Bhronn an Chomhairle Ealaíon deontas orm. Cé chomh luath agus a bheidh mé in ann iarratas a dhéanamh ar cheann eile?
Níl aon teorainn leis an líon iarratas is féidir a dhéanamh faoi aon cheann de na dámhachtainí d’ealaíontóirí in aon bhliain amháin beag beann ar dheontas a bheith bronnta cheana féin i mbabhta roimhe sin. Ba chóir d’iarratasóirí a thabhairt faoi deara gurb é an t-uasmhéid a dheonófar faoin Dámhachtain Sparánachta in aon bhliain amháin ná €15,000.
Tá mé faoi mhíchumas agus ba mhaith liom tacaíocht a fháil agus m’iarratas ar líne á chur isteach agam. Conas a gheobhaidh mé cúnamh?
Déanaimid gach iarracht freastal réasúnta a dhéanamh ar dhaoine faoi mhíchumas ar mian leo iarratas a chur isteach nó a bhfuil deacrachtaí acu teacht ar Sheirbhísí ar Líne. Cuirfimid an tacaíocht in oiriúint d’iarratais aonair.
Má theastaíonn cúnamh uait le d’iarratas a chur isteach, déan teagmháil le hOifigeach Rochtana na Comhairle Ealaíon, Adrienne Martin. Is féidir leat:
Glaoch a chur ar Adrienne at 01 618 0219 nó
Ríomhphost a sheoladh chuig Adrienne: adrienne.martin@artscouncil.ie
Déan teagmháil léi ar a laghad trí seachtaine roimh an spriocdháta, nó a luaithe is féidir, ionas go mbeidh go leor ama ag Adrienne an cúnamh cuí a thabhairt duit.
Tá mé faoi mhíchumas, nó beidh ealaíontóirí atá faoi mhíchumas páirteach i mo thogra. An féidir liom costais bhreise a iarraidh mar chuid de m’iarratas?
Chomh maith leis an uasmhéid ar féidir leat a iarraidh d’ealaíontóirí, déanfaidh an Chomhairle Ealaíon breithniú ar chostais rochtana a bhaineann go sainiúil le healaíontóirí faoi mhíchumas a bheith ag saothrú ealaíne. Más mian leat cur isteach ar mhaoiniú breise ar an mbonn sin, iarrfar ort faisnéis a chur ar fáil le buiséad d’iarratais agus leis an ábhar tacaíochta ag sonrú na gcostas breise sin. Tá eolas ar fáil i dtreoirlínte an deontais maidir leis seo.